Pasionaţii de jocuri video au posibilitatea să-şi măsoare măiestria cu adversari de talie mondială.

Participă 200 de jucători din toate colțurile țării, miza e mare, sunt premii de peste 50.000 de euro.

Trebuie ținut cont însă că Organizația Mondială a Sănătății cataloghează mania jocurilor pe calculator ca fiind o dependență și spune că 10% dintre jucători sunt dependenți.

Andreea, jucător profesionist, are însă o altă părere. „Acum 7-8 ani a apărut această pasiune. Am încercat să mă antrenez cât mai mult. Îmi aloc mult timp, dar nu e vorba de o dependență. La început stăteam 10-12 ore, poate mai mult, stăteam noaptea. Apoi însă am mai rărit și mă joc 5-6 ore pe zi. Majoritatea prietenilor mei joacă și ei. Se câștigă decent la noi, în afară se câștigă însă mult mai bine. Am auzit că sunt jucători cu peste 1.000 de euro salariu”, spune ea.